Murad I

**Murad I** (; digelar *Hüdavendigâr* - from , *<u>Kh</u>odāvandgār* - "the God-like One"; Serbia: Мурат 1. / Murat I; ) (Mac atau 29 Jun, 1326, Sogut atau Bursa – 15 Jun, 1389, Pertempuran Kosovo Polje) ialah pemerintah Empayar Uthmaniyyah, Sultan dari Rûm, bermula pada tahun 1361 sehingga 1389. Baginda ialah anak lelaki kepada Orhan I dan Sultan Valide Nilüfer Hatun (yang mana namanya bermaksud Lili Air dalam Turki), anak perempuan kepada Putera dari Yarhisar atau Puteri Theodora Kantakouzene dari Byzantine (juga dinamakan Nilüfer), yang berketurunan etnik Greek dan menjadi sultan berikutan kemangkatan ayahanda beliau pada tahun 1361 dan kemangkatan kakandanya sebelum itu, Süleyman Pasha.

Murad I menakluki Adrianople, menamakannya kepada Edirne, dan pada tahun 1363 menjadikannya ibu kota baru Kesultanan Uthmaniyyah. Kemudian baginda meluaskan lagi kerajaan Uthmaniyyah di Eropah Selatan dengan membawa sebahagian besar Balkan di bawah pemerintahan Uthmaniyyah, dan memaksa putera raja Serbia dan Bulgaria serta maharaja Byzantine John V Palaiologos untuk memberi penghormatan kepadanya. Murad I secara pentadbiran membahagikan kesultanannya kepada dua wilayah iaitu Anatolia (Asia Kecil) dan Rumelia (Balkan).

## Gelaran
Menurut sumber Uthmaniyyah, gelaran Murad I termasuk *[[Bey]]*, *Emîr-i a'zam* (Emir Hebat), *[[Ghazi (pahlawan)|Ghazi]]*, *Hüdavendigâr*, *[[Khan (gelaran)|Khan]]*, *Padishah*, *Sultânü’s-selâtîn* (Sultan para sultan), *Melikü’l-mülûk* (Malik para malik/raja), manakala dalam sumber Bulgaria dan Serbia, baginda dirujuk sebagai Tsar. Dalam dokumen Genoa, baginda dirujuk sebagai *dominus armiratorum Turchie* (penguasa ketenteraan Turki).

## Peperangan

Murad berperang melawan beylik Karaman yang berkuasa di Anatolia dan menentang Serb, Albania, Bulgaria dan Hungary di Eropah. Khususnya, ekspedisi Serb untuk mengusir orang Turki dari Adrianople yang diketuai oleh Raja Serbia bersaudara Vukašin dan Despot Uglješa, telah dikalahkan pada 26 September 1371, oleh leftenan kedua Murad yang berkebolehan Lala Şâhin Paşa, gabenor pertama (*[[beylerbey]]*) Rumeli. Pada tahun 1385, Sofia jatuh ke tangan Uthmaniyyah. Pada tahun 1386, Putera Lazar Hrebeljanović mengalahkan pasukan Uthmaniyyah di Pertempuran Pločnik. Tentera Uthmaniyyah mengalami kecederaan yang besar, dan tidak dapat menawan Niš dalam perjalanan pulang.

## Pertempuran Kosovo

Pada tahun 1389, tentera Murad memerangi Tentera Serbia dan sekutunya di bawah pimpinan Lazar di Pertempuran Kosovo.

Terdapat akaun yang berbeza dari sumber yang berbeza tentang bila dan bagaimana Murad I dibunuh. Sumber kontemporari terutamanya menyatakan bahawa pertempuran itu berlaku dan kedua-dua Putera Lazar dan Sultan kehilangan nyawa mereka dalam pertempuran itu. Bukti sedia ada mengenai cerita dan spekulasi tambahan tentang bagaimana Murad I mangkat telah disebarkan dan direkodkan pada abad ke-15 dan juga terkemudian, beberapa dekad selepas peristiwa sebenar. Satu sumber Barat menyatakan bahawa pada jam pertama pertempuran, Murad I telah dibunuh oleh seorang bangsawan dan kesatria Serbia Miloš Obilić dengan pisau. Most Ottoman chroniclers (including Dimitrie Cantemir) menyatakan bahawa baginda telah dibunuh selepas tamat pertempuran semasa mengelilingi medan perang. Putera sulungnya Bayezid, yang bertanggungjawab ke atas sayap kiri tentera Uthmaniyyah, mengambil alih kuasa selepas itu. Puteranya yang lain, Yakub Bey, yang bertanggungjawab ke atas sayap yang satu lagi, dipanggil ke khemah pusat perintah Sultan oleh Bayezid, tetapi apabila Yakub Bey tiba beliau dicekik, meninggalkan Bayezid sebagai satu-satunya penuntut takhta.
Dalam sepucuk surat daripada senat Florentine (ditulis oleh Coluccio Salutati) kepada Raja Tvrtko I dari Bosnia, bertarikh 20 Oktober 1389, pembunuhan Murad I (dan Yakub Bey) telah diterangkan. Sekumpulan dua belas pembesar Serbia merambah masuk melalui barisan tentera Uthmaniyyah yang mempertahankan Murad I. Salah seorang daripada mereka, didakwa Miloš Obilić, telah berjaya masuk ke khemah Sultan dan membunuhnya dengan tikaman pedang ke kerongkong dan perut.

Organ dalaman Murad telah dikebumikan di padang Kosovo dan kekal hingga ke hari ini di sudut medan perang di lokasi yang dipanggil *[[Makam Sultan Murat|Meshed-i Hudavendigar]]* yang telah mendapat kepentingan agama bagi penduduk tempatan yang Islam. Ia telah dirosakkan antara 1999 dan 2006 dan telah diubah suai kemudiannya. Jenazahnya yang lain dibawa ke Bursa, ibu kota Anatolianya, dan dikebumikan di sebuah kubur di kompleks yang dibina atas namanya.

## Rujukan